Monica Aasprong

Monica Aasprong (født 1969) er en norsk forfatter og oversetter fra Kristiansund, bosatt i Stockholm.

Aasprong debuterte i 1997 med romanen mellom Alex Gobulev og meg. Hun har ellers skrevet fire diktsamlinger, Soldatmarkedet (2006), Et diktet barn (2010), Sirkelsalme (til Betlehem/til Jerusalem) (2013) og Mnemosyne Nomenclatur I-IX (2018). I 2019 utkom poetikken Obligo. Om form og innhold.

Mellom 1999 og 2001 var hun litteraturansvarlig i Morgenbladet. 

I 2002 etablerte hun LUJ nordenfjeldske litteraturtidsskrift sammen med poetkollegaene Gunnar Wærness og Ingrid Storholmen. 

Hun har vært del av redaktørkollektivet ved forlaget H//O//F siden 2020.

Aasprong har studert litteraturvitenskap og nordiske språk ved Universitetet i Bergen og Stockholms universitet, og har vært prosjektstudent ved Konstfack (2004–2005) og Kungliga Konsthögskolan (2012–2013) i Stockholm.

I 2025 mottok hun Svenska Akademiens Tolkningspris for sin samlede oversettergjerning fra svensk til norsk.

Sammen med Maja S. K. Ratkje ble hun tildelt Musikkforleggerprisen 2020 i klassen 'årets verk – klassisk/samtidsmusikk' for «Sirkling», et korverk med musikk av Ratkje og libretto av Aasprong.

Hun fikk Bokhandelens forfatterstipend i 2011.

Bokskulpturen Sirkelsalme II (ed. 3 + 2 AP), et samarbeid med grafisk formgiver Aron Kullander-Östling, ble innkjøpt av Nasjonalbiblioteket i Oslo og København kommunes kunstutvalg i 2018, samt av Nasjonalmuseet i Oslo i 2019. 

 Bibliografi 
 mellom Alex Gobulev og meg (Tiden, 1997)
 Soldatmarkedet (N.W. Damm & Søn, 2006)
 Et diktet barn (Cappelen Damm, 2010)
 Sirkelsalme (til Betlehem / til Jerusalem), (Cappelen Damm, 2013)
 Mnemosyne Nomenclatur I-IX, (presentert ved utstillingen ‘Avskygninger’, Kristiansand kunsthall, 2018)
 Obligo. Om form og innhold, (H//O//F, 2019)

 Oversettelser og gjendiktninger (utvalg) 
 Vintersolverv, Bernadette Mayer (2025)
 Farvel til Panic Beach, Sara Stridsberg (2025)
 Til 2040, (gjendiktning sammen med Casper André Lugg), Jorie Graham (2024)
 Dissekering av et snøfall, Nationaltheatret, Sara Stridsberg (2024)
 Mai betyr vann, Kayo Mpoyi (2024)
 All min kjærlighet, Agnes Lidbeck (2024)
 Nikes bok, Agnes Lidbeck (2023)
 Samtalensom, (gjendiktning sammen med Casper André Lugg), Ann Jäderlund (2022)
 Singulariteten, Balsam Karam (2022)
 Oktoberbarn, Linda Boström Knausgård (2020)
 Forklaringsopplysningane, Ulf Karl Olov Nilsson (2019)
 Helioskatastrofen, Linda Boström Knausgård (2014)
 Medealand, Sara Stridsberg (2013)
 Grand mal, Linda Boström Knausgård (2012)
 Darling river, Sara Stridsberg (2011)
 Melankolske rom, Karin Johannisson (2010)
 Drømmefakultetet, Sara Stridsberg (2007)
 August Rodin/Brev om Cézanne, Rainer Maria Rilke (2004)
 Gå, Thomas Bernhard (2003)

 Referanser  

 Eksterne lenker 


  Monica Aasprong hos Norsk Forfattersentrum

Kategori:Norske forfattere
Kategori:Norske oversettere
Kategori:Personer fra Kristiansund kommune